छोड़ी दूर जाइयै मर्‌हाजै नै फ्ही नाइयै कोला टल्ले मंगे ते नाइयै नैं फ्ही उसी आखेआ जे अजें सौह्‌रियें दा पिंड दूर ऐ इस करी मड़ा, थोड़ा चिर होर लग्गे दे रह्‌न दे। आखर चलदे-चलदे सौह्‌रियें दा पिंड बी आई गेआ पर नाई मर्‌हाजै गी टालदा गै रेह्‌आ। आखरकार जेलै सौह्‌रियें दा घर आई गेआ ते मर्‌हाज टल्लें गी बलगदा-बलगदा डियौढी दै बाह्‌र गै खड़ोता दा रेह्‌ई गेआ ते नाई ओदे सौह्‌रियें दै घर अन्दर जाई पुज्जा। इन्ने चिरै गी इक बुड्ढा बी मर्‌हाजै कोल आई पुज्जा जेह्‌ड़ा उनें दौन्ने दै पिच्छें-पिच्छें टुरदा आवै करदा हा।